5 ยักษ์รับเหมาฯตบเท้ายื่นซองประมูลโครงการทางด่วนพระราม 3 ตัวท็อปCK-ITDเหมา 4 สัญญา!
5 ยักษ์รับเหมาฯตบเท้า ยื่นซองประมูลโครงการทางด่วนพระราม 3 CK-ITD เหมา 4 สัญญา!
5 ยักษ์รับเหมาฯตบเท้า ยื่นซองประมูลโครงการทางด่วนพระราม 3 CK-ITD เหมา 4 สัญญา!
24 เม.ย. 2562

ผู้สื่อข่าวรายงานว่า มีรายงานข่าวจากการทางพิเศษแห่งประเทศไทย (กทพ.) เปิดเผยว่า วันนี้ (24 เม.ย.62)กทพ.ให้เอกชนยื่นซองประกวดราคาจ้างก่อสร้างโครงการทางพิเศษสายพระราม 3 – ดาวคะนอง – วงแหวนรอบนอก กรุงเทพมหานครด้านตะวันตก 4 สัญญา ดังนี้
สัญญาที่ 1 ราคากลาง 6,979.55 ล้านบาท มีผู้ยื่นเอกสารประกวดราคาจำนวน 5 ราย  ได้แก่ บริษัท ช.การช่าง จำกัด (มหาชน) หรือ CK บริษัท ซิโน-ไทย เอ็นจีเนียริ่งแอนด์ คอนสตรัคชั่น จำกัด (มหาชน) STEC , บริษัท อิตาเลียนไทย ดีเวล๊อปเมนท์ จำกัด (มหาชน) หรือ ITD ,บริษัท ยูนิค เอ็นจิเนียริ่ง จำกัด (มหาชน) หรือ UNIQ และ กิจการร่วมค้า CNA (บริษัท ไชน่าสเตทคอนสตรัคชั่น เอ็นจิเนียริ่งคอร์ปอเรชั่น ลิมิเต็ด, บริษัท เนาวรัตน์พัฒนาการ จำกัด (มหาชน) NWR และบริษัท เอ.เอส.แอสโซซิเอท เอนยิเนียริ่ง (1964) จำกัด)
สัญญาที่ 2 ราคากลาง 7,241.00 ล้านบาท มีผู้ยื่นเอกสารประกวดราคาจำนวน 5 ราย  ได้แก่ CK, STEC, ITD, UNIQ และ กิจการร่วมค้า CTB (บริษัท China Harbour Engineering Company Limited,  บริษัท ทิพากร จำกัด และ บริษัท บุรีรัมย์ธงชัยก่อสร้าง จำกัด)
สัญญาที่ 3 ราคากลาง 6,990.32 ล้านบาท มีผู้ยื่นเอกสารประกวดราคาจำนวน 5 ราย ได้แก่  CK, STEC, ITD, UNIQ และ กิจการร่วมค้าไชน่าเรลเวย์-ซีวิล-บุญชัย ( บริษัท China Railway Number 10 Engineering Group Co.,Ltd., บริษัท ซีวิลเอนจีเนียริ่ง จำกัด และ บริษัท บุญชัยพาณิชย์ (1979) จำกัด)
สัญญาที่ 4 ราคากลาง 7,943.36 ล้านบาท มีผู้ยื่นเอกสารประกวดราคาจำนวน 3 ราย ได้แก่  CK, กิจการร่วมค้า SMCC-ITD ( บริษัท ซูมิโตโม มิตซุย คอนสตรัค จำกัด และ ITD) และ กิจการร่วมค้า CSP ( บริษัท ไชน่าสเตทคอนสตรัคชั่น เอ็นจิเนียริ่งคอร์ปอเรชั่น ลิมิเต็ด และ บริษัท พี.พี.ดี. คอนสตรัคชั่น จำกัด)
ทั้งนี้ หลังจากนี้ กทพ.มีกำหนดเปิดซองข้อเสนอด้านคุณสมบัติและข้อเสนอทางเทคนิคในวันที่ 25 เม.ย.62 ส่วนวันเปิดซองด้านราคา กทพ. จะมีหนังสือแจ้งให้ผู้ยื่นข้อเสนอทราบต่อไป
 